I 2019 samarbeidet Newmans plateselskap BMG med kringkasteren BBC om å finne en passende låt og artist til å representere Storbritannia i Eurovision Song Contest 2020. BMG foreslo James Newman, og etter en liten tenkepause sa han ja, fordi Eurovision Song Contest er en «feiring av musikken». Låten han skulle fremføre ble «My Last Breath». Da konkurransen ble avlyst på grunn av koronaviruspandemien, fikk Newman tilbud om å representere landet i 2021 i stedet, et tilbud han takket ja til.